කළුතර සිරිකුරුස විදුහලේ 7 වැනි ශ්‍රේණියේ ඉගෙනුම ලබන චිරංග හසිත් ප්‍රනාන්දු අනාගතයේ දක්ෂ මලල ක්‍රීඩකයෙක් වන පෙරනිමිති පහළ කරමින් සිටී.අවුරුදු 11න් පහළ වයස් සීමාවේ දස්කම් ප්‍රදර්ශනය කරමින් සිටින චිරංග, 2011 වසරේ බස්නාහිර පළාත් මලල ක්‍රීඩා උලෙළේදී දුර පැනීමේ ඉසව්වේ මීටර 4.34ක ප්‍රථම ස්ථානය සටහන් කරමින් බස්නාහිර පළාතේ පාසල් 1100ක් අතරින් වයස අවුරුදු 11න් පහළ දක්ෂතම ක්‍රීඩකයාට හිමි සම්මානය දිනා ගෙන ඔහුගේ පාසලට ඉමහත් කීර්තියක් ලබා දීමට සමත්ව තිබේ.මේ නැගී එන මලල ක්‍රීඩකයා බස්නාහිර පළාත් මලල ක්‍රීඩා උලෙළට සුදුසුකම් ලබා ගත්තේ 2011 කොට්ඨාස – කලාප තරගවල දුර පැනීමේ ඉසව්වෙන් ජයග්‍රහණ ලබා ගනිමිනි.